section_heading: Boston Celtics
paragraph_text: Prvi krug doigravanja spojio je Boston s Atlantom. Mladoj momčadi Hawksa koja je uspjela prekinuti najduže odsustvo jedne momčadi iz doigravanja od čak osam godina nitko nije davao previše šanse protiv najbolje momčadi lige. Celticsi su seriju otvorili dvjema lakim pobjedama na domaćem terenu i izgledalo je kao da će se prošetati u drugi krug, ali Hawksi su imali drugačije planove. Momčad Mikea Woodsona na domaćem se terenu pokazala nepobjedivom u sve tri utakmice i predvođena Johnsonom, Smithom i rookijem Horfordom izborila sedmu utakmicu u Bostonu. Celticsi su ipak u posljednjoj utakmici pristisnuli Hawkse i odnijeli pobjedu s čak 34 razlike.